gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl en de gl gl gl gl gl gl gl gl gl gl gl gl gl ja en sv fr de de gl gl gl gl gl gl gl es gl gl gl gl gl gl pt gl pt en ca gl gl pt
Vieiros: Galiza Hoxe - O Consello da Xunta aproba a gratuidade para os libros de texto de primaria
Venres, sexta feira, 30 de setembro de 2022
TOURIÑO OFRECE DIÁLOGO AO SECTOR DO LIBRO
Na rolda de prensa posterior ao Consello da Xunta, o presidente galego destacou que esta medida é "unha boa noticia para miles de familias galegas". A súa aplicación beneficiará a máis de 82.000 fogares e preto de 123.000 alumnos. En opinión de Pérez Touriño, trátase dun "programa de gratuidade moi importante" e dun "esforzo económico financeiro" igualmente importante por parte da Xunta. Segundo informou, a Administración galega realizará unha achega adicional de 7.340.000 euros, para acadar unha cifra total de 13 millóns de euros.
"Galiza pasa, deste xeito, a ser a segunda Comunidade Autónoma de España que acada este obxectivo da gratuidade total dos libros de texto na educación primaria xunto con Castela-A Mancha e ao mesmo tempo que a Comunidade de Aragón", manifestou o titular da Xunta. Así, -dixo- "Galiza colócase á cabeza" do Estado neste tipo de "axuda social ás familias" e se achega ao modelo europeo, onde "na práctica totalidade dos países" xa está plenamente implantada, exceptuando a Irlanda, España e Portugal.
Oferta de diálogo co sector do libro
O presidente da Xunta indicou que "este goberno quere e está en disposición de dialogar" co sector do libro e indicou que "mesmo dende a presidencia, onte se tomara contacto con eles" e que "hoxe o conselleiro de Industria recibiu unha representación" deste colectivo e que a vindeira semana "se arbitrará este grupo de traballo e unha primeira xuntanza coa Federación de Libreiros de Galicia".
Touriño deixou claro que a Administración autonómica está "en disposición de traballar conxuntamente co sector" e estudará as "medidas que axuden á modernización, á incorporación de novas tecnoloxías, á especialización e axuden a mellorar a situación competitiva do sector de librerías". Para rematar, sinalou que "todo iso será compatíbel co dereito irrenunciábel da sociedade e coa prevalencia da igualdade e do criterio social", presente "á hora de tomar esta decisión que foi ben asumida pola sociedade".
Xuntanza entre o conselleiro de Industria e Comercio e os representantes dos libreiros
Pouco antes do Consello da Xunta, o conselleiro de Innovación e Industria, Fernando X. Blanco, e a Directora Xeral de Comercio e Consumo, Ana Rúa, reuníronse con carácter de urxencia, co Presidente da Federación Galega de Libreiros, Xaime Corral, para coñecer de primeira man a situación do sector e as súas demandas.
Nesta reunión acordaron constituír unha grupo de traballo no que participarán representantes dos libreiros, dos editores e representantes do Goberno galego para analizar como afecta a gratuidade dos libros de texto ao sector editorial, ao pequeno comercio e á industria do libro no seu conxunto e buscar alternativas que permitan paliar os seus efectos.
O PPdG congratúlase desta medida porque é a ampliación dunha política iniciada pola Xunta de Fraga
Para o Partido Popular, a aprobación desta medida é un síntoma de que o novo goberno galego "atopou unhas contas públicas saneadas e con suficiente capacide de manobra". Nun comunicado, o PPdeG "congratúlase de que, con esta medida, o novo Executivo autonómico continúe a desenvolver un programa iniciado polo Goberno anterior hai da dous anos". Os "populares" consideran, porén, que esta é unha "medida tardía, que debería ter sido articulada con máis antelación, evitando así inconvintes a pais (moitos dos cales xa mercaran os libros), persoal docente e profesionais vinculados ao mundo editorial".
Os editores opóñense á modalidade de préstamo para establecer a gratuidade dos libros de texto
Os libros de texto de primaria serán de balde a partir deste curso
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto